ນາຍແພດ ສຫລ ທີ່ຕິດເຊື້ອ ອີໂບລາ ພວມເດີນທາງ ກັບຄືນປະເທດ (ສະໄລດ໌/ວີດີໂອ)
ນາຍແພດ ສຫລ ຄົນທີສາມ ທີ່ຕິດເຊື້ອອີໂບລາ ເດີນທາງກັບຄືນປະເທດ ເພື່ອຮັບການປິ່ນປົວ ທີ່ສູນ​ກາງ​ການ​ແພດ ເມືອງ Omaha ລັດ Nebraska.
ເຈົ້າໜ້າທີ່ການແພດສະຫະລັດ ຄົນທີສາມ ກຳລັງກັບຄືນບ້ານ ຫລັງຈາກໄດ້ ຕິດເຊື້ອໄວຣັສອີໂອລາ ໃນຂະນະທີ່ເຮັດວຽກ ຢູ່ ເຂດອາຟຣິກາຕາເວັນຕົກ ດອກເຕີ Rick Sacra ທີ່ໄດ້ເຮັກວຽກຢູ່ປະເທດໄລບີເຣຍ ມີກຳ ນົດຈະຖືກສົ່ງມາເຖິງລັດ Nebraska ໃນເຂດພາກກາງຂອງ ສະຫະລັດ ໃນວັນສຸກມື້ນີ້ ທ່ານ Sacra ຈະໄດ້ຮັບການປິ່ນປົວ ທີ່ສູນກາງຄວບຄຸມພະຍາດ ຂອງ ສູນກາງການແພດ ທີ່ເມືອງ Omaha ລັດ Nebraska ພະນັກງານການແພດອາເມຣິກັນ ສອງຄົນຈຸທຳອິດທີ່ຕິດເຊື້ອອີໂບລາ ຄືດອກເຕີ Kent Brantley ແລະທ່ານນາງ Nancy Writebol ໄດ້ຫາຍດີແລ້ວ ນັບຕັ້ງແຕ່ໄດ້ຖືກສົ່ງໂດຍ ທາງເຮືອບິນມາສູ່ໂຮງໝໍຂອງມະຫາວິທະຍາໄລ Emory ທີ່ນະຄອນ Atlanta ໃນພາກ ຕາເວັນອອກສຽງໃຕ້ຂອງສະຫະລັດເພື່ອຮັບການປິ່ນປົວ ທ່ານ Sacra ໄດ້ເຮັດວຽກໃຫ້ແກ່ອົງການໆກຸສົນ SIM ທີ່ມີຫ້ອງການຢູ່ລັດ North Carolina ໃນຂະນະທີ່ປະຕິບັດງານຢູ່ປະເທດໄລບີເຣຍ ປະທານອົງການ SIM ທ່ານ Bruce Johnson ກ່າວວ່າ ທ່ານ Sacra ໄດ້ຮັບ “ການ ປິ່ນປົວທີ່ດີເລີດ” ຢູ່ສະຖານທີ່ພະຍາບານຂອງຕົນ ໃນປະເທດໄລບີເຣຍ ແຕ່ວ່າໂຮງໝໍ ໃນສະຫະລັດ ໄດ້ສະໜອງອຸບປະກອນຕິດຕາມສິ້ງຊອມເບິ່ງ ທີ່ທັນສະໄໝ ແລະມີທາງ ເລືອກໃນການປິ່ນປົວທີ່ກວ້າງຂວາງ ບັນດາຜູ້ຊ່ຽວຊານເກືອບ 200 ຄົນ ກ່ຽວກັບອີໂບລາກຳລັງປະຊຸມກັນທີ່ປະເທດ Switzerland ເພື່ອສົນທະນາເຖິງການປິ່ນປົວທີ່ອາດເປັນໄປໄດ້ແລະຢາວັກຊີນ ຕ້ານ ເຊື້ອໄວຣັສດັ່ງກ່າວ ໃນຂະນະທີ່ໂຕເລກຜູ້ຕິດເຊື້ອໃນເຂດອາຟຣິກາຕາເວັນຕົກ ຍັງສືບ ຕໍ່ສູງຂື້ນ ບໍ່ມີຢາຫຼືວັກຊີນຊະນິດໃດ ສາມາດປິ່ນປົວເຊື້ອໄວຣັສທີ່ຮ້າຍແຮງດັ່ງກ່າວໄດ້ໃນປັດຈຸ ບັນນີ້ ເຖິງແມ່ນວ່່າຢາທົດລອງ Zmapp ທີ່ຜະລິດໂດຍບໍລິສັດສະຫະລັດ ຊຶ່ງໄດ້ນຳໃຊ້ ກັບພວກຄົນເຈັບຈຳນວນນ້ອຍໆຈຸນຶ່ງ ທີ່ບາງຄົນໃນຈຳນວນນີ້ແມ່ນ ລອດຊີວິດມາໄດ້ ອົງການອະນາໄມໂລກກ່າວວ່າ ການລະບາດຂອງອີໂອລາໃນເຂດອາຟຣິກາຕາ ເວັນ ຕົກ ໄດ້ເຮັດໃຫ້ມີຜູ້ເສຍຊີວິດແລ້ວຫລາຍກວ່າ 1,900 ຄົນ ແລະມີຜູ້ຕິດເຊື້ອຢ່າງໜ້ອຍ 3,500 ຄົນ ສ່ວນໃຫຍ່ຢູ່ ກີເນຍ ໄລບີເຣຍ ແລະຊີແອຣາລີອອນ